El Festival de Peralada estrenarà la segona òpera de Rufus Wainwright

Wed, 13 Apr 2022 06:00:00 +0000

Un dels primers espectacles de la programació d'enguany que el Festival de Peralada ha desvelat és l'estrena a Catalunya, el 29 de juliol, de "Hadrian", la segona òpera de Rufus Wainwright, que serà coproduïda (com ha estat habitual els últims anys) amb el Teatro Real de Madrid, on es podrà veure dos dies abans. Després del primer títol del gènere d'aquest compositor, "Prima donna", sobre el qual el festival del 2020 va incloure una xerrada telemàtica, Peralada s'ha decidit enguany a programar aquesta nova proposta. N'han parlat en roda de premsa el director artístic del Festival, Oriol Aguilà, el mateix Rufus Wainwright, i el director d'escena Jörn Weisbrodt. Foto: ©Robert Mapplethorpe Foundation. Used by permission.