Domènec González de la Rubia ens presenta els concerts de la temporada de l'ACC

Mon, 16 Oct 2023 10:00:00 +0000

Aquest dijous 19 d'octubre, un concert del guitarrista Guillem Pérez Quer a l'Auditori Mompou de la SGAE donarà el tret de sortida a una nova temporada de concerts de l'Associació Catalana de Compositors (ACC). La temporada fa anys que treballa per donar a conèixer els fruits de la creació contemporània del nostre país. Aquest curs, l'entitat ha programat dos concerts el mes d'octubre, cinc al novembre i un al gener. Des de fa més de dues dècades, el director artístic i president de l'Associació és el compositor Domènec González de la Rubia, amb qui hem parlat (a la foto).