Fem un tast del disc de debut de Sonadors Sonats

Fri, 24 Apr 2026 16:30:00 +0000

Les propostes emergents de l'àmbit de les músiques d'arrel sovint capten la nostra atenció. És el cas del projecte que avui expliquem, el grup mallorquí Sonadors Sonats, una formació jove que ja té un disc de debut, amb una mirada actual però sempre tenint en compte l'essència de la música tradicional mallorquina. Aquests són els noms dels integrants i els instruments: a la guitarra i al guitarró, Joan Tur i Pere Mas, respectivament; al baix i al saxo, Miquel Bibiloni; a les flautes i el flabiol, Miquel Munar. La veu principal és la d'Aina Xamena, i Rafel Llull hi participa amb el violí i les xeremies. Hem parlat amb Llull de la gestació d'aquest grup en què els músics amb prou feines arriben a la vintena.