El Barcelona Flamenco Ballet preestrena "Luxúria" a la sala Barts de Barcelona

Wed, 30 Jun 2021 06:15:00 +0000

Vuit ballarins i vuit músics donen vida al nou espectacle "Luxúria" de la companyia internacional Barcelona Flamenco Ballet, que preestrenarà aquesta nova producció el 17 de juliol a la sala Barts. Sota la direcció del ballarí de flamenc i coreògraf David Gutiérrez, la companyia de mica en mica va guanyant reconeixement internacional després de passar per la Xina, els Estats Units, Letònia o el Líban amb les produccions anteriors "Tiempo nuevo" i "Atrapada en el tiempo". Ara, arriba amb aquesta nova proposta avantguardista que reivindica tant el flamenc tradicional com l'innovador. "Luxúria", inspirat en la paraula llatina, és una trama amorosa que explica la soledat, la inseguretat i el buit a través del flamenc modern, on la dansa contemporània, espanyola i flamenca es barregen amb la música clàssica, el jazz i el flamenc, amb artistes de casa nostra sobre l'escenari. N'hem parlat amb el director de la companyia, David Gutiérrez.