La Coral Sant Jordi recorda els 25 anys de la mort d'Oriol Martorell amb una exposició a Barcelona

Mon, 11 Oct 2021 16:25:00 +0000

Aquest any es commemora el 25è aniversari de la mort de Martorell, figura emblemàtica de la música catalana del segle vint i, sobretot de l'àmbit coral, a més de la pedagogia, la història i la política del nostre país. Fundador de la Coral Sant Jordi el 1947, Oriol Martorell la va dirigir fins al 1991, cinc anys abans de la seva mort. Per recordar-lo, enguany que es commemoren els 25 anys de la seva desaparició, la Coral Sant Jordi ha organitzat l'exposició "Seguint l'estela del seu llegat" que es pot veure a partir d'aquest dijous 14 d'octubre a la Casa dels Entremesos de Barcelona. N'hem parlat amb un dels comissaris de l'exposició, Gabriel Genescà.