"The Bach Continuum. Music from a legendary family"

Fri, 23 Jan 2026 17:25:00 +0000

Ara fa deu anys, el pianista Adolf Pla va ser convidat a tocar al III Festival Internacional de Música de Costa Rica. Ell va afegir a la proposta el flautista Bernat Castillejo. Plegats han tocat els programes més diversos des de fa una colla d'anys i entre tots dos van dissenyar una proposta de música barroca i clàssica a l'entorn de J.S. Bach i quatre dels seus fills. Fa pocs mesos, aquelles interpretacions van veure la llum en forma de disc. Pla i Castillejo les havien gravat el març del 2016, a l'ESMUC, i el segell Columna Música les ha publicat ara amb el títol "The Bach Continuum. Music from a legendary family". N'hem parlat amb el mateix Adolf Pla.