L'Orfeó de Tremp celebra el seu centenari

Wed, 27 Mar 2024 17:25:00 +0000

A les moltes entitats corals centenàries del nostre país, enguany s'hi afegeix, entre d'altres, l'Orfeó de Tremp. Hereva d'una entitat més antiga que, de fet, havia estat pionera en la pràctica del cant coral a la comarca del Pallars Jussà, va néixer oficialment el 1924 i ha viscut, des d'aleshores, les lògiques vicissituds de l'últim segle. La història i trajectòria de l'Orfeó de Tremp ha estat recollida, entre d'altres, en una exposició commemorativa que es va inaugurar el passat 23 de febrer a la seu de l'Arxiu Comarcal del Pallars Jussà que, més endavant, està previst que visiti diversos pobles de la comarca. N'hem parlat amb Joan Castell, arxiver i membre de la junta de l'Orfeó de Tremp.