Es presenta la sisena edició del Festival Barcelona Obertura Ciutat de Clàssica

Mon, 10 Mar 2025 17:25:00 +0000

500 concerts, 40 artistes i 26 escenaris són algunes de les grans xifres de la sisena edició del Festival Barcelona Obertura Ciutat de Clàssica, que tindrà lloc del 19 de març a l'11 d'abril. Un any més, la cita és possible gràcies a la col·laboració del Palau de la Música Catalana, L'Auditori i el Liceu, a més d'Ibercamera, BCN Clàssics i la Franz Schubert Filharmonia, i el Conservatori del Liceu i l'Esmuc, amb el suport de l'Ajuntament de Barcelona a través de la Regidoria de Cultura i Indústries Creatives. N'han parlat en roda de premsa Mateu Hernández, director general de Turisme de Barcelona, Robert Brufau, director general de L'Auditori, i Víctor Medem, director artístic del festival Barcelona Obertura Ciutat de Clàssica.