Ens fixem en els films sobre música i dansa de "Per amor a les arts" de la Filmoteca

Tue, 11 Jan 2022 07:00:00 +0000

El film que avui es projecta al Mercat de les Flors, "Cos a l'aire, peus a terra", de Núria Font, sobre la feina de la companyia Mal Pelo, és la continuació de la sisena temporada del cicle "Per amor a les arts", iniciada a l'octubre. Aquesta sisena edició continua doncs durant aquest 2022, amb projeccions cada dimarts fins al mes de juny, amb sessions de cinema vinculades amb diversos equipaments del país, relacionades amb la pintura, l'arquitectura, el teatre, la literatura, la música i la dansa. Justament en aquestes dues disciplines és on posem el focus. En parlem amb Marina Vinyes, cap de Difusió de la Filmoteca de Catalunya, i entre la vintena de propostes programades hi ha, per exemple, per al dia 8 de febrer al Palau de la Música Catalana el film "Crimes and whispers", d'Ingmar Bergman, suggerit per la compositora finlandesa Kaija Saariaho.