La 31a Schubertíada a Vilabertran programa 19 concerts de 48 artistes, 21 debutants al festival

Wed, 15 Mar 2023 05:00:00 +0000

Després de l'aniversari rodó que va celebrar l'any passat, la Schubertíada a Vilabertran seguirà fent camí aquest estiu amb la 31a edició, que proposa 19 concerts amb 48 artistes, 21 dels quals actuen per primer cop a la canònica de Santa Maria d'aquesta població empordanesa. Una de les principals novetats és l'ampliació de l'Acadèmia Lied the future, un programa que beca vuit joves artistes europeus per treballar durant tot l'any sota el consell de referents de gran prestigi. No faltaran al cartell de la Schubertíada algunes de les grans veus esperades pel públic com Matthias Goerne (a la foto), Julia Kleiter i Christoph Prégardien, Katharina Konradi (que homenatjarà Victòria dels Àngels), Dorothea Röschmann i Andrè Schuen. I en el capítol de la cambra, els quartets Cosmos i Casals o el pianista Javier Periandes (que homenatjarà Alícia de Larrocha). N'ha parlat en roda de premsa Víctor Medem, director artístic de la Schubertíada.