Ficta publica una selecció d'obres sacres de Vicente Goicoechea revisades per Óscar Candendo

Fri, 07 May 2021 06:10:00 +0000

Vicente Goicoechea Errasti va ser un clergue i mestre de capella alabès que va treballar a la catedral de Valladolid l'última dècada del segle XIX i els primers quinze anys del segle XX. Autor d'un centenar llarg d'obres, el segell Ficta ara ha publicat l'antologia sacra de Goicoechea, revisada per l'organista Óscar Candendo, professor d'orgue de l'ESMUC, entre d'altres. L'antologia consta de set volums que es presenten en una caixa: cinc contenen les seves 26 millors obres; un és un volum introductori amb notes crítiques, criteris editorials, cronologia, índexs i bibliografia, i un darrer recull transcripcions per a cor i orquestra realitzades per Sabin Salaberri. N'hem parlat amb Candendo mateix.