Comença la 23a edició del Festival Al Ras, dedicat al bluegrass i l'old time

Wed, 06 Nov 2024 17:30:00 +0000

Tornem a centrar-nos un cop més en les sonoritats d'arrel nord-americana que porten les etiquetes de bluegrass i old time, perquè demà comença una nova edició del Festival Al Ras a diferents punts de Barcelona i del Vallès. Aquesta és la 23a edició d'un festival que es va gestar a l'entorn de Gallecs, en aquesta comarca, amb la reunió d'uns quants músics enamorats del bluegrass i estils afins com l'old time, una música clarament minoritària que, actualment, potser ho és una mica menys gràcies a propostes com la d'aquesta trobada, impulsada pel músic, especialista del banjo, Lluís Gómez, amb qui hem parlat.