Conversem amb Xavier Torres sobre el seu nou llibre publicat per l'Editorial Arpegio

Mon, 04 Dec 2023 17:32:00 +0000

L'oratori és un gènere de música sacra no litúrgica que va cristal·litzar a la Itàlia de la segona meitat del segle XVII, coincidint amb la renovació catòlica del període. S'inspira en les vicissituds de personatges de caràcter bíblic i martirològic, i l'exposa amb finalitat edificant. Nombrosos compositors d'aquell moment el van cultivar. Ara, l'Editorial Arpegio ha publicat un estudi monogràfic de Xavier Torres, catedràtic d'Història Moderna a la Universitat de Girona, fruit d'una llarga investigació arran d'un interès personal i l'ha titulat "L'oratori musical a Itàlia, segles XVII i XVIII" (llibre a la foto). El mateix autor ens ha explicat com l'ha elaborat.