"Mira", el nou disc de la saxofonista Irene Reig

Tue, 30 Mar 2021 06:20:00 +0000

Ja fa temps que el nom d'Irene Reig treu el cap en les primeres files de saxofonistes que despunten i, per extensió, de músics de jazz de nova fornada. Forma part d'una generació que ha començat aquí i ha tingut un molt bon complement formatiu a Europa, molta energia per engegar projectes, i que es va obrint pas sense defallir en el complicat i incert món dels escenaris i les produccions musicals. La saxofonista ja té nou disc, titulat "Mira", aquest cop en format de trio, al costat del bateria Joan Casares i el contrabaixista Pau Sala. Una aventura més que se suma a la feina en format quintet i a la de la nombrosa formació The Bop Collective, de la qual també forma part.