La JOSB interpreta la "Novena" de Beethoven per tancar la temporada de concerts 2020-21

Thu, 17 Jun 2021 06:10:00 +0000

La Jove Orquestra Simfònica de Barcelona (JOSB) interpretarà aquesta obra cabdal del repertori diumenge en concert a Barcelona per celebrar l'arribada al final d'una temporada on ha pogut mantenir tots els compromisos musicals que tenia previstos. La JOSB es va fundar l'any 2015 i es va presentar al Foyer del Gran Teatre del Liceu. Des d'aleshores, manté un mínim de sis programes simfònics per temporada amb concerts gratuïts i solidaris a la ciutat de Barcelona, a més d'esdeveniments corporatius per a altres empreses o entitats de la ciutat. Això fa un total de 35 concerts, alguns dels quals han tingut com a protagonista alguna de les nou simfonies de Beethoven, que el seu director titular, Carlos Checa, es va proposar interpretar des del primer moment. Diumenge, la JOSB afrontarà la "Novena" de Beethoven, dirigida per Tomàs Grau i amb Maria Pujades, Tànit Bono, Christian Camino i Xavier Casademont i la Coral Càrmina. N'hem parlat amb Carlos Checa.