El Teatre Principal de Terrassa acollirà l'últim concert de la 4a edició d'El Cor Canta

Thu, 03 Mar 2022 07:00:00 +0000

Aquest divendres tindrà lloc el tercer i últim concert de la quarta edició d'El Cor Canta, el projecte nascut de la il·lusió d'un grup de persones per continuar cantant junts després de l'experiència viscuda l'any 2018, a L'Auditori amb Canta amb l'OBC. La voluntat de continuar visitant els escenaris al costat de músics professionals va aconseguir donar vida a aquesta iniciativa que enguany té com a lema "Crescendo". Aquesta producció, que s'ha pogut veure el cap de setmana passat a l'Auditori Espai Ter de Torroella de Montgrí i a L'Auditori de Barcelona, i demà arriba a Terrassa, ha comptat amb la col·laboració dels cantaires de la Coral Regina de Manlleu, la soprano solista Irene Mas, l'Orquestra de Cambra Terrassa 48, la rapsoda Anna Maluquer i els directors Elisenda Carrasco, Eva Martínez i Jordi Lluch, i il·lustra la voluntat d'El Cor Canta d'expandir-se arreu de Catalunya. N'hem parlat amb el president de l'Associació, Sigfrid Quer.