Fem un tast del disc "Música per a Ventura Pons", de Carles Cases

Fri, 26 Jan 2024 17:30:00 +0000

El pianista i compositor Carles Cases ha dedicat part de la seva producció a compondre música per a les pel·lícules del director Ventura Pons, que va morir el 8 de gener passat als 78 anys. El decés del cineasta ha estat el factor decisiu perquè justament avui, dia 26, vegi la llum un material elaborat fa anys enrere i que ara es concentra en el disc "Música per a Ventura Pons", editat pel segell Temps Record. Són setze versions originals de bandes sonores compostes entre el 1991 i el 2011, que corresponen a 11 pel·lícules. El mateix Carles Cases ens ha donat els detalls de la gènesi d'aquest àlbum que feia temps que tenia a la reserva.