El Golem's acull l'espectacle "Sous le ciel de Paris"

Fri, 17 Nov 2023 17:30:00 +0000

La "chanson" francesa serà la protagonista de l'espectacle programat per a aquest dissabte al club cultural Golem'S de Barcelona. El guitarrista Raül Costafreda (que en aquest concert també tocarà la mandola), el cantant i guitarrista Daniel Cerdà i el contrabaixista Manolo López, sota el títol "Sous le ciel de Paris", oferiran un recorregut per aquest gènere, interpretant un repertori que havien immortalitzat Édith Piaf, Yves Montand i Jacques Brel. A més, també interpretaran cançons d'alguns noms menys coneguts i algun tema propi. N'hem parlat amb els mateixos Costafreda i Cerdà, dos dels components del trio protagonista d'aquest espectacle.