La Fira Mediterrània acompanyarà 22 propostes en la 5a edició de l'Obrador d'Arrel

Wed, 19 Mar 2025 17:30:00 +0000

Aquest any, la Fira Mediterrània de Manresa acompanyarà 22 propostes artístiques des de l'Obrador d'Arrel, el programa d'acompanyament als creadors que presenten noves idees a partir de la cultura popular i tradicional. Com en altres edicions, i amb l'objectiu de crear sinergies i complicitats amb diferents actors del sector cultural i impulsar-ne la viabilitat i la mobilitat, els projectes també comptaran amb el suport de més de 70 empreses i institucions en la coproducció i en residències artístiques.