Clara Gispert presenta el seu primer disc, "On and on", a Tàrrega

Fri, 12 Nov 2021 07:00:00 +0000

Demà dissabte, al Teatre Ateneu de Tàrrega hi actuarà la cantant Clara Gispert, una de les joves veus que ja han començat a sonar fa uns mesos pels nostres escenaris. Entusiasta del teatre musical, és en aquest marc estilístic on s'ha format principalment Clara Gispert, una passió que l'ha dut a provar diferents professors tant de dansa com de cant, més que no pas a confiar en una educació reglada. Amb una formació de trio, al costat de Manuel Dabove al piano i Joan Vigo al contrabaix, demà dissabte al Teatre Ateneu de Tàrrega portarà a l'escenari les cançons del seu primer disc, titulat "On and on", dins del 10è Ponent Roots Festival. Un estil vocal atractiu sobre un repertori amb elements jazzístics, de soul i fins i tot alguna picada d'ullet a la clàssica. Ella mateixa ens n'ha donat tots els detalls.