La 12a edició de l'Estival de Jazz d'Igualada aposta per les noves propostes musicals del país

Wed, 29 May 2024 16:30:00 +0000

Amb el mes de juny, també arriba a Igualada l'Estival, el festival de jazz de la capital de l'Anoia, que ja té preparada l'edició número 12. De l'1 al 9 de juny, repartits entre els dos primers caps de setmana del mes, a la ciutat hi sonaran diverses propostes del més nou del jazz fet a casa nostra, i buscant cert risc o, si més no, fugir del més conegut pel públic massiu. El Teatre de l'Aurora, l'Ateneu Igualadí o el Cementiri Nou seran escenaris d'aquesta dotzena edició, que presenta noms com el tàndem de Lídia Facerías i Edu Pons (a la foto), el singular projecte "Veus Lliures", o la ja tradicional "Carta Blanca", que enguany correspon a la jove intèrpret de bateria catalana Estefania Chamorro. N'hem parlat amb Albert Cirera, organitzador de l'Estival de Jazz d'Igualada.