La Banda i l'Orquestra Simfònica del Conservatori Municipal de Barcelona tocaran a L'Auditori

Tue, 15 Mar 2022 17:23:00 +0000

Una de les matèries obligatòries que cursen bona part dels estudiants d'instruments de vent del Conservatori Municipal de Música de Barcelona és la de banda. Mentre que els de corda s'integren a l'orquestra, els estudiants de grau mig de clarinet, saxofon, flauta, oboè, trompeta, trombó, bombardí, tuba, fagot i, aquest any, també tres contrabaixos, es troben un cop per setmana per formar part de la banda del centre, que fa almenys un concert en acabar cada trimestre.
Aquest dissabte al migdia, la Banda del Conservatori Municipal de Barcelona actuarà amb l'Orquestra Simfònica d'aquest centre a L'Auditori. N'hem parlat amb el director de la banda, Antonio Lajara, i també amb el compositor Gerard López Boada, professor del Conservatori Municipal de Barcelona, de qui s'estrenarà una obra.