El Dia Internacional del Jazz se celebra repartit en quatre dies al Sunset Jazz Club de Girona

Fri, 30 Apr 2021 06:15:00 +0000

Avui, 30 d'abril, celebrem el Dia Internacional del Jazz: una data fixada per la Unesco ara fa deu anys, que posa en valor el jazz, com a manifestació musical i estètica i també com a vehicle d'unió de cultures, de llibertat d'expressió i d'igualtat i superació del racisme. Són moltíssims els músics, programadors, entitats, col·lectius i amants de la música de tot el món que s'afegeixen, un any més, a la celebració.
A Catalunya, un dels llocs que avui se'n fa més ressò és el Sunset Jazz Club de Girona. La programació especial per celebrar el Dia Mundial del Jazz, enguany, s'ha repartit en quatre dies, com a mesura preventiva per evitar aglomeracions i controlar els aforaments, tal com marquen les restriccions de la pandèmia. En parlem amb el seu responsable, Alix Levy.