Repassem la programació del Festival Mixtur, que arriba a la 14a edició

Wed, 08 Oct 2025 16:25:00 +0000

El Festival Mixtur, referent europeu de la nova creació sonora, celebrarà la 14a edició del 9 al 19 d'octubre amb l'habitual programació interdisciplinària de concerts, conferències, classes magistrals, taules rodones, activitats familiars i instal·lacions sonores, entre altres formats. La música, doncs, conviu amb les arts visuals, la performance o la dansa, i tot a càrrec tant d'artistes consagrats com de joves creadors, en propostes pensades expressament per als diversos espais de la ciutat de Barcelona que les acolliran, tal com explica un dels codirectors del Mixtur, Oriol Saladrigues.