La 27a edició del LEM ha programat una dotzena de propostes a 8 espais de Barcelona

Fri, 30 Sep 2022 05:00:00 +0000

Gràcia es prepara per acollir, un any més, el seu Encontre Internacional de Música Experimental, conegut també com a "Dispositiu LEM". Una trobada musical i multidisciplinària amb una mirada experimental i allunyada de prejudicis estètics i cotilles, que anualment organitza el col·lectiu Gràcia Territori Sonor. La 27a edició del LEM se celebrarà entre els dies 6 i 29 d'octubre, i consta de més d'una dotzena de propostes programades en 8 espais diferents de la ciutat. L'electrònica, la improvisació vocal, algunes tradicions de llocs remots o l'experimentació amb un orgue són alguns dels materials d'aquesta programació, amb noms com els veterans Macromassa com a residents (que actuaran a finals de mes al Museu de la Música) i altres artistes com l'organista Joan Bagés o l'Orquestra Fireluche (a la foto), amb un concert al Centre Artesà Tradicionàrius. Maria Vadell, directora artística del LEM i presidenta de Gràcia Territori Sonor, ens ha parlat de la confecció de la programació.