Barcelona acull el I Festival Internacional de Música de Cambra de Sant Pau

Mon, 15 Sep 2025 16:25:00 +0000

Aquesta setmana se celebra a Barcelona la primera edició d'una nova proposta a l'agenda dels melòmans: el Festival Internacional de Música de Cambra de Sant Pau. Tal com diu el nom, els concerts tindran lloc al Recinte Modernista de Sant Pau i els programes estaran formats per obres de format cambrístic. Tot plegat passarà entre dimarts i dissabte, excepte dijous, i és fruit de la voluntat i l'esforç personal de l'intèrpret de viola David Abrahamyan, actualment establert a Brussel·les però molt vinculat a Catalunya des de la seva infantesa.