La reivindicació del català a l'Alguer, leitmotiv de l'espectacle de Sanna i la coral Mans Manetes

Wed, 22 Apr 2026 16:30:00 +0000

Dissabte, el Centre Artesà Tradicionàrius s'omplirà amb un espectacle on el cantautor i activista cultural Claudio Gabriel Sanna i els seus companys musicals, el Rall Grup, es reuneixen amb la coral Mans Manetes de l'Alguer. Hi presentaran el disc "Anem anem anant", que s'haurà publicat just un dia abans, en un concert que forma part de la programació del Festival Barnasants. El projecte es planteja no només com una presentació de l'àlbum, sinó també, i sobretot, com una reivindicació i una crida per la supervivència de la llengua a Sardenya. Serà una bona ocasió de conèixer de prop el projecte pedagògic Mans Manetes, una coral infantil centrada en un repertori que combina la tradició algueresa amb composicions contemporànies. N'hem parlat amb Claudio Gabriel Sanna.