El Festival de Peralada digitalitza el seu fons documental

Mon, 20 Mar 2023 06:00:00 +0000

Encara falten tres anys perquè el Festival de Peralada celebri la 40a edició, però la institució ja brinda per un nou projecte que culminarà precisament el 2026: la digitalització del seu fons documental. Es tracta d'un arxiu històric de lliure accés format per més de 50.000 documents que neix amb l'objectiu de conservar, modernitzar i difondre el fons d'imatges, cartells i altres documents del festival empordanès. El procés està servint per recordar alguns dels grans moments de la programació d'aquestes dècades, sense defugir-ne cap. N'han parlat en roda de premsa el director del Festival de Peralada, Oriol Aguilà; Toni Brunet, director d'Afers Públics i Corporatius de la Fundació Cellnex, i Ruth Abuin, responsable de l'arxiu del Festival de Peralada.