Arantxa Aguirre ens parla del documental "El amor y la muerte" que es projecta avui al Petit Palau

Mon, 28 Feb 2022 07:00:00 +0000

L'any 2018, la premiada directora i guionista Arantxa Aguirre va presentar "El amor y la muerte", una pel·lícula documental sobre la vida del pianista i compositor lleidatà Enric Granados i les tràgiques circumstàncies de la seva mort al canal de la Mànega en el viatge de tornada a Europa des dels Estats Units, on s'acabava d'estrenar la versió operística de "Goyescas". "El amor y la muerte" es va estrenar a la Seminci de Valladolid l'any 2018. Posteriorment, es va projectar en sales de Madrid i Barcelona i també, en una versió reduïda, va ser emesa per Televisió Espanyola. També es va presentar al festival de cinema de Guadalajara, a Mèxic. Avui dilluns, es projecta novament al Petit Palau del Palau de la Música Catalana. La projecció d'"El amor y la muerte" forma part de L'Hivernacle, el cicle d'activitats paral·leles a la programació de concerts de la Fundació Orfeó Català-Palau de la Música Catalana. Ens en parla la mateixa cineasta espanyola.