El Taller de Músics celebra els seus 45 anys

Mon, 09 Dec 2024 17:30:00 +0000

Aquesta institució educativa culminarà la celebració d'aniversari aquest divendres amb un seguit d'actes al paranimf de la Universitat de Barcelona i la Filmoteca de Catalunya. Centrada en el vast univers del flamenc, aquesta jornada de cloenda té diverses significacions, i també ens recorda el paper que ha tingut el centre docent, des de finals de la dècada dels 70, en l'impuls de la música moderna, el jazz i, en especial, del flamenc. Durant el 2024, el Taller de Músics ha celebrat els 45 anys amb diversos actes i activitats a Barcelona i, en aquesta jornada de cloenda el dia 13, que inclourà actuacions en viu i projeccions especials, es farà un doble homenatge a dues figures que han marcat el món del flamenc de dues generacions: Enrique Morente i Rosalía. Començant pels actes del matí al paranimf de la Universitat de Barcelona, Lluís Cabrera, fundador de l'entitat docent, ens ha explicat el perquè de la data i de l'homenatge al "cantaor" granadí Enrique Morente.