Roberto Salinas retrata la passió d'un jove per la dansa al documental "Cuban dancer"

Mon, 31 May 2021 06:15:00 +0000

Presentat fa poc al festival DocsBarcelona i premiat al Festival de Miami, "Cuban dancer" s'afegeix al llegat cinematogràfic que retrata la passió que mou els ballarins. En aquest cas, i amb la firma del realitzador Roberto Salinas, ens mostra el periple del jove ballarí Alexis Valdés, un estudiant ple de talent de l'Escola Nacional de Ballet de Cuba que ha de marxar del seu país amb la seva família per traslladar-se als Estats Units. Per poder continuar formant-se en la disciplina que l'apassiona, haurà de trobar el seu camí dins del món burgès i elitista del ballet nord-americà sense trencar amb les seves arrels cubanes. Roberto Salinas ens ha explicat què el va portar a filmar aquesta història i quin paper hi juga la música.