Descobrim la banda barcelonina Bratia, que actua al Sunset Jazz Club de Girona

Mon, 03 May 2021 06:15:00 +0000

Aquest conjunt neix de la necessitat del contrabaixista serbi Ivan Kovacevic d'unir el món sonor dels Balcans amb la sobrietat i precisió del jazz manouche. La fascinació pel nomadisme de la música gitana uneix aquest fabulós quintet, que crea un còctel explosiu que no deixa a ningú indiferent. I és que la mescla entre la música tradicional balcànica i de l'Orient Pròxim, amb les cançons pròpies del conjunt, fan de Bratia una proposta única. Hem parlat del seu concert del dissabte 8 de maig amb el mateix Kovacevic i un dels dos guitarristes del grup, Biel Ballester.