La jornada "Temps Toldrà" recorda el músic català en els 60 anys de la seva mort

Fri, 10 Jun 2022 05:30:00 +0000

Aquest dissabte, 11 de juny, el Celler Vinyes dels Aspres de Cantallops (Alt Empordà) acollirà "Temps Toldrà", una jornada dedicada al violinista, compositor i director d'orquestra Eduard Toldrà, amb motiu del 60è aniversari de la seva mort. Consistirà en una visita al celler, la presentació del llibre "Giravoltant el maig" de Manuel Capdevila, a càrrec d'Albert Ferrer Flamarich, un concert de la violinista Eszter Schütz i la pianista Anna Cassú, on interpretaran una selecció dels "Sis sonets" del músic català, entre altres obres, i, per acabar, un tast de vins.