Una exposició al Palau ret homenatge al fotògraf Pau Barceló en els 25 anys de la seva mort

Tue, 05 Jul 2022 05:00:00 +0000

Pau Barceló és el fotògraf que durant més de trenta anys va seguir de prop l'activitat teatral i musical barcelonina. Amb motiu del 25è aniversari de la seva mort, el balcó del foyer del Palau de la Música Catalana acull des del maig l'exposició "Pau Barceló i l'espectacle revelat". L'han comissariada Marta Grassot, responsable del Centre de Documentació de l'Orfeó Català, i la viuda de Barceló, Montserrat Badal. N'hem parlat amb totes dues.