El festival Can Reon aposta per propostes que fusionen tradició i innovació

Tue, 24 Sep 2024 16:30:00 +0000

Aquest cap de setmana arriba a Tiana la segona edició d'aquesta iniciativa que es va posar en marxa l'any passat a la masia homònima recuperada, situada al terme municipal de Tiana (Maresme). La filosofia del festival Can Reon passa per posar en valor les propostes artístiques avantguardistes, el respecte per l'entorn i la cultura enològica de la zona. Així, el festival combina diferents expressions artístiques com la música, la dansa i les videoinstal·lacions, i posa especial atenció a les propostes que fusionen tradició i innovació. La segona edició del Can Reon tindrà lloc aquest divendres i dissabte, amb una programació on trobem les propostes de Clara Peya, Gregotechno, l'electrònica de b1n0 i un nou espectacle liderat pel sol·licitat percussionista Aleix Tobias, "Intel·ligència orgànica", en exclusiva per al festival. N'hem parlat amb el programador del Can Reon, el músic Pep Mula.