El Festival Grec acollirà prop d'un centenar de propostes en 40 espais de Barcelona

Mon, 10 May 2021 06:10:00 +0000

Del 27 de juny al 31 de juliol, el Grec 2021 acollirà gairebé un centenar d'espectacles i concerts en 40 espais de la ciutat comtal. Serà en una edició més llarga i estesa en el temps i també en l'espai per donar suport a les sales, les companyies i el talent i la creació locals.
Amb l'Àfrica com a inspiració, reflectida ja en l'espectacle inaugural, una adaptació teatral de la novel·la "Carrer Robadors" de Mathias Enard, dirigida per Julio Manrique, la programació del Grec s'articula també a l'entorn d'altres eixos. En van parlar a la roda de premsa de presentació del certamen l'alcaldessa de Barcelona, Ada Colau; el tinent d'alcaldia i gerent de l'Institut de Cultura de l'Ajuntament de Barcelona, Joan Subirats, i el director artístic del Grec, Cesc Casadesús.