La 16a edició del Festival Gong tornarà a omplir de música les coves de Montserrat

Mon, 11 Jul 2022 06:00:00 +0000

Les coves de Montserrat de Collbató, a més de ser un punt d'atracció per a visitants i curiosos com a paratge natural en si, des de fa més de 15 anys també acullen una part del Festival Gong, una trobada de propostes musicals que conviden a anar més enllà del més visible i entrar en esferes meditatives i espirituals i gaudir en directe de l'experimentació amb els sons. La 16a edició del Festival Gong tindrà lloc el cap de setmana del 23 i 24 de juliol: un dels escenaris és una cova interior, també coneguda com la Sala de la Catedral, que es converteix en un veritable auditori natural, amb una acústica molt adient per a propostes com les que programa el Gong. L'altre escenari és exterior, i tothom s'hi refereix com la Terrassa del Gong. N'hem parlat amb el director del festival, Albert Blancafort.